În timpul Războiului Franco-Indian, în 1757, mohicanul Chingachgook (Russell Means) și fiii săi, Uncas (Eric Schweig) și fiul adoptiv alb Nathaniel Ochi-de-Șoim (Daniel Day-Lewis), vizitează ferma familiei Cameron de pe frontieră. Jack Winthrop (Edward Blatchford) le spune că el strânge oameni pentru armata britanică și generalul Daniel Webb (Mac Andrews) promite milițiilor coloniale că le va da drumul oamenilor dacă le vor fi atacate casele; oamenii din miliții consolidează trupele colonelului Edmund Munro (Maurice Roëves) de la Fortul William Henry. Nou venit în colonii, maiorul Duncan Heyward (Steven Waddington) și indianul nativ Magua (Wes Studi) sunt însărcinați cu escortarea fiicelor lui Munro, Cora (Madeleine Stowe) și Alice (Jodhi May), de la Albany către fortul unde se află tatăl lor. Duncan vrea să se căsătorească cu Cora, dar ea îi spune că are pentru el numai prietenie. Magua conduce grupul neavizat într-o ambuscadă, ei fiind atacați de tribul Huron. Ochi-de-Șoim, Uncas și Chingachgook ajung la timp pentru a-i salva pe Duncan, Cora și Alice, dar nu și pe soldații care îi escortau. Magua scapă.